En særdeles højrøstet nisse blev mandag eftermiddag anholdt af politiet i Aarhus.

Det oplyser Østjyllands Politi.

- Vi modtog anmeldesen klokken 15.25. En voldsomt højrøstet mand iført blå nissehue stod og svingende en økse, fortæller Per Bennekov, vagtchef ved Østjyllands Politi.

Det skabte naturligvis en vis utryghed blandt forbipasserende på Skovvejen i Aarhus C, som kontaktede politiet.

Kraftigt påvirket af spiritus

Manden var ved anholdelsen stadig iført nissehue og økse og var kraftigt påvirket af spiritus.

- Vi ved ikke, hvor gammel han er, eller hvor han kommer fra, men han talte et sprog, der lød østeuropæisk, fortæller vagtchefen.

Han sidder nu i detentionen og kan se frem til sigtelser for overtrædelse af våbenloven og ordensbekendtgørelsen.

Politiet har efterfølgende opdateret på Twitter: